Jang Wang

Jang Wang (* 24. september 1990, An-chuej, Čína) je slovenský stolný tenista, ktorý reprezentoval Slovensko na Letných olympijských hrách 2016. Slovenské občianstvo má od 25. mája 2011.

Životopis a začiatky 
Športu sa venuje od roku 1997. Na Slovensko Wanga priviedol Ján Skala z holíčskeho klubu.

V roku 2011 bol na juniorských majstrovstvách sveta obvinený, že má o 4 roky viacej a zo súťaže musel odstúpiť. Neskoršie sa mu podarilo svoj vek dokázať. So Stavoimpexom Holíč vyhral majstrovstvá Slovenska v tímoch v roku 2011. V sezóne 2011/2012 so Stavoimpexom získal 2. miesto. Od sezóny 2012/2013 pôsobil v tíme TTC matec Frickenhausen nemeckej Bundesligy.

Po roku 2012 
Pred Letných olympijských hrách 2012 v Londýne bol prvým náhradníkom.

V januári 2011 uznala Medzinárodná stolnotenisová federácia Slovenskému stolnotenisovému zväzu Wangov vek. Okrem potvrdení z čínskej ambasády podstúpil aj vyšetrenie hustoty kostí. V roku 2014 sa stal majstrom Slovenska v dvojhre. Peter Šereda po finálovom zápase poznamenal „Opäť sa ukázalo, že vybojovať posledný bod je to najťažšie. Wang je obranár a na to nie sme na Slovensku veľmi zvyknutí. Má vynikajúci pohyb, hrá uvoľnene. Je zdravo drzý, čo dokazuje v koncovkách. Za dôležitého stavu sa nebojí zahrať ťažké údery.“

Na Letných olympijských hrách 2016 v Riu v prvom kole porazil Marcosa Madrida z Mexika 4:1. V Riu skončil v 2. kole keď ho porazil Quadri Aruna. Vtedy bol na 51. priečke svetového rebríčka. 

V roku 2018 sa stal majstrom Slovenska v dvojhre. Vo finále vyhral nad Petrom Šeredom 4:1. 

V júli 2018 bol na 78. mieste svetového rankingu Medzinárodnej stolnotenisovej federácie ako 2. Slovák po Ľubomírovi Pištejovi (65). Zatiaľ najvyššiu priečku mal v júni 2016, 46. miesto.

Referencie 

Slovenskí stolní tenisti
Slovenskí olympionici
Stolní tenisti na Letných olympijských hrách 2016
Stolní tenisti na Letných olympijských hrách 2020